સોમવારે ધન તેરસે મહાલક્ષ્મી માતાજીના પૂજન સાથે ધનવન્તરીનું પૂજન કરાશે. કઠોળ ખાવા સાથે તેને પચાવવા સહિત આરોગ્યની સારસંભાળ માટે અભ્યંગસ્નાન કરવાનું આ દિવસે વિશેષ મહત્વ છે. ધનતેરસના દિવસે દેવી લક્ષ્મીની પૂજા કરવામાં આવે છે. ખાસ કરીને સ્વાસ્થ્ય અને આરોગ્ય સારું રહે તે માટે પણ પ્રાર્થના કરવામાં આવે છે. તેથી જ ઔષધીના દેવી ધનવંતરીદેવીની પણ વિશેષ પૂજા કરવામાં આવે છે. તેમની પાસે રહેલા અમૃત કુંભમાંથી આ સૃષ્ટિના કણકણમાં વ્યાપ્ત થાય અને લોકોને સુખાકારી સાથે સારું સ્વાસ્થ્ય પ્રદાન થાય તેવી પ્રાર્થના કરવામાં આવે છે. જે અષ્ટ લક્ષ્મી છે તેમાં સ્વાસ્થ્યને પણ ધન ગણવામાં આવ્યું છે. તેથી દેવી લક્ષ્મીની સાથે ધનવંતરી દેવીની પૂજા કરવી અતિ આવશ્યક છે.